李易峰嫖娼遭封殺兩年 去完日本梳乎返內地唔敢露全相
2024年04月08日 18:01
東網電視
更多新聞短片
內地男星李易峰2022年因多次嫖娼而被行政拘留,本身擁有多套代表作品堪稱「初代頂流」,如今因嫖娼行為而跌落神壇,喺幕前消失長達兩年嘅佢,被列為「劣迹藝人」,落得遭內地永久封殺的下場,不過似乎佢心情冇受影響,近日佢就疑似低調旅行後返內地,仲吸引到粉絲包圍跟拍。
李易峰上周五(5日)由日本旅遊結束返回北京,有唔少粉絲聽聞消息後,都特別去到機場接機,見李易峰低調着黑色衛衣加Cap帽、口罩,雖未正面露臉,不過佢望落心情勁靚,有求必應咁同粉絲狂吹水,粉絲要求佢對鏡頭打招呼,李易峰仲識得講笑話:「一會兒你們的號(帳號)被封了。」幽默一面明顯已經走出負面陰霾,不過就有網友認為佢出事兩年都仲咁嘻皮笑臉,質疑佢不知悔改。